**Lastevanemate üldkoosoleku protokoll nr.1-9.2/10**

Aeg: 28.09.2016 kell 17.00 – 18.00  
Koht: Lindi koolimaja  
Koosoleku juhataja: Ulla Orgusaar  
Koosoleku protokollija: Kristel Närep  
Koosolekul osales kokku 33 lapsevanemat ja õpetajat. Osalejate nimekiri lisas 1.

**Päevakord:**  
1. Õppetöö ja ettevõtmised 2016/17 õppeaastal   
2. Hoolekogu valimised  
3. Jooksvad küsimused

Kuulati/otsustati  
**1. Õppetöö ja ettevõtmised 2016/17 õppeaastal**. Ulla Orgusaar tänas lapsevanemaid, lapsi ja kaastöötajaid meeldiva üllatuse eest 26.09 hommikul. Eestimaa „Õpib ja tänab“ Pärnu maapiirkonna 2016. aasta õppeasutuse juhiks valituks saamise puhul.

Õppeaasta on alanud tempokalt, väga põnevalt ja mitmekülgselt. On olnud mitmeid väljasõite, ning hetkel käivad 2. ja 3. klassi õpilased Koidula ujulas ujumiskursustel. Samuti toimuvad kõikidele klassidele savitöö tunnid, Lindi käsitööaidas, õpetaja Kaja Rinaldo juhendamisel.

Kinnitatud on kooli ja lasteaia huviringid: 1.klassi inglise keele-, 1.klassi liiklus-, jalgpalli-, kunsti-, laulu-, näite- ja tantsuring. Alustamas on merebioloogia-, robootika- ja ukulele õpetuse ring.

Ürituste kava ja paanitavad tegevused on kooli kodulehelt leitavad. Arvestada tuleb sellega, et jooksvalt võib toimuda muudatusi. Muudatustest ja tulevikuplaanidest antakse teada kooli facebookis lastevanemate ja õpetajate grupis.

Pikapäevarühma õpetaja Ene Säde kordas üle, et pikapäevarühmas käiakse õues, seoses sellega võiksid lastel olla vahetusriided. Peale õueskäimist on õpilastel võimalus järgmiseks päevaks õppida. Kui laps läheb tavapärasest erinevalt peale koolipäeva koju või külla, peab olema vastav märge lapsevanema poolt õpilase päevikus.

Inglise keele õpetaja palub lastel õppida sõnu, kuna teisiti võõrkeelt selgeks ei saa. Koolipäeva hommikuti, 8.00-8.30-ni on konsultatsioonide ja järelvastamiste aeg.

Kehalise kasvatuse õpetaja soov on, et kõikidel õpilastel on tunnis kaasas joogipudel ning seljas sportimiseks mõeldud riided ja jalanõud. Tantsuringis osalevad vaid need õpilased, kellega püüeldakse 2017. aasta Koolinoorte laulu- ja tantsupeole.

Muusikaõpetaja ja Audru kooli huvialakooli Lindi osakonna õpetaja Anne Paiste sõnul on huvikooli õpilaste kohad täidetud ja tunnid juba käivad. Samuti püüeldakse ühehäälse mudilaskooriga 2017.a Koolinoorte laulu- ja tantsupeole.

Liikluskasvatuse poolelt rõhutas õpetaja Kadri Tamberg, et helkurvestid on bussiga kooli ja koju käivatele lastele tungivalt soovitatavad. See on kõige odavam ja lihtsam viis oma laps liikluses nähtavaks teha.

Samuti on murekohaks kõnnitee puudumine bussipeatuseni, kiirust ületavad autod ning teeäärde parkivad sõidukid.

Lepiti kokku, et lapsi kooli ja lasteaeda tuues pargivad vanemad oma autod parklatesse. Hoolekogu koos koolijuhiga pöörduvad taas kord Audru Vallavalitsuse ja Audru konstaabli poole, kiirust ületavate sõidukite ning kõnnitee puudumise pärast, võimalike positiivsete lahenduste leidmiseks.

**2. Hoolekogu valimised**

Klassi- ja rühmakoosolekutel ning pedagoogilise- ja õppenõukogu koosolekutel valiti hoolekoguliikmed järgmiselt:

Päikeserühma lastevanemate esindaja Riine Alas,

Vikerkaarerühma lastevanemate esindaja Haidi Väljas,

1. klassi lastevanemate esindaja Merle Jantson,

2. klassi lastevanemate esindaja Kati Niibo,

3. klassi lastevanemate esindaja Annely Kingo,

4. klassi lastevanemate esindaja Sille Kokamägi,

Lasteaiaõpetajate esindaja Krisel Närep,

Kooliõpetajate esindaja Kaire Kiivit.

**3. Jooksvad küsimused**

Jooksvaid küsimusi ei olnud.

Peale koosolekut algas 18.00 haldusreformi puudutavate küsimuste arutelu, kus selgitasid muudatuste eesmärki ja sisu Pärnu linnapea Romek Kosenkranius ja abilinnapea Meelis Kukk, Pärnu maavanem Kalev Kaljuste ja Tõstamaa vallavanem Toomas Rõhu ning Audru vallavanem Siim Suursild, abivallavanem Priit Annus ja sotsiaalnõunik Peep Tarre.

Koosoleku juhataja Ulla Orgusaar

Koosoleku protokollija Kristel Närep